gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu fr gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu gu en gu gu gu gu en en en gu en en en gu en en en gu gu en en en gu en en en gu en en en en en gu en en en en fr en en en en el gu en en gu gu gu gu gu gu gu gu gu gu gu gu en gu gu es en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: હળવે હૈયે – સંકલિત
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[હળવી શૈલીમાં લખાયેલી આ બંને કૃતિઓ થોડામાં ઘણું કહી જાય છે. આજની સાંપ્રત પરિસ્થિતિનો તે ચિતાર આપે છે. પ્રસ્તુત બંને કૃતિઓ ‘જન્મભૂમિ પ્રવાસી’ અખબારમાંથી સાભાર લેવામાં આવી છે.]
[1] ‘ફક્ત ગૃહિણી ?’ – અપૂર્વ દવે
‘હું ફક્ત ગૃહિણી છું’ એવું કહેતી મહિલાના શબ્દોમાં રહેલી કરુણતા તમે માપી છે ? માપ કાઢવા પ્રયાસ કરતા નહીં, કારણ કે તેમાં ડૂબી જવાય એટલું ઊંડાણ હોય છે. તેમનું કામ જેટલું નક્કર હોય છે તેટલું જ નક્કર તેમનું આ નિવેદન પણ હોય છે. તેમાંનો સૌથી મહત્વનો શબ્દ છે ‘ફક્ત’. તેમની વાત ખરી છે. તેઓ ‘ફક્ત ગૃહિણી’ જ હોય છે. એ શબ્દની અંદર સ્ત્રીશક્તિનાં વિવિધ સ્વરૂપ રહેલાં હોવા છતાં તેઓ ‘ફક્ત ગૃહિણી’ જ હોય છે. તેમની આ વાતને સમર્થન આપવું જ રહ્યું. તેઓ ખરેખર બીજું કંઈ કરતાં નથી, ફકત ગૃહિણી થઈને બેસી રહે છે. તેઓ પોતાનું કામ કર્યે રાખે છે તેને કારણે બીજા ઘણા લોકો પોતાનાં કામ કરી શકતાં નથી અથવા તો તેમને કામ કરવાનો પૂરતો મોકો મળતો નથી.
‘ફક્ત ગૃહિણી’ઓને કારણે બાળકો પર સારી રીતે ધ્યાન રહી શકે છે અને બાળકોને કોઈપણ તકલીફ હોય તો તેઓ માતાનો સહારો લઈ શકે છે. તેમના સારા ઉછેરને કારણે જ બાળકો ઘણી બધી સમસ્યાઓથી બચી જાય છે. તેઓ આડા માર્ગે જતાં બચી જાય છે અને સમાજના સારા નાગરિક બની શકે છે. તેઓ બાળકોની દરેક શિક્ષણેતર પ્રવૃત્તિઓ માટે પણ ખાસ કાળજી લે છે અને તેને કારણે બાળકોના વ્યક્તિત્વનો સારો વિકાસ થાય છે. શાળામાં કોઈપણ તકલીફ હોય તો તેઓ ઘરમાં જ હોવાથી પહોંચી જાય છે અને બાળકોની મૂંઝવણ દૂર થાય છે. આ કારણસર બાળકોના વર્તનની સમસ્યાઓનો ઈલાજ કરનાર ડોક્ટરો પાસે જોઈએ એટલા ગ્રાહકો પહોંચતા નથી.
બાળકોને તેઓ જાતે જ ટ્યુશન કરાવે છે અને હોમવર્ક કરવામાં મદદ કરે છે. તેઓ બાળકોને ભણાવવા સિવાય બીજું કંઈ કરતાં નથી. તેઓ બાળકોને ભણાવે છે તેથી ટ્યુશન કલાસીસ ખોલીને બેઠેલાઓની પાસે ઓછા વિદ્યાર્થીઓ જાય છે. તેઓ બધું જ ઘરકામ કરી લેતાં હોઈ ભારતમાં હજી સુધી ઘરકામ કરનારાઓને જોઈએ એટલો સ્કોપ મળ્યો નથી. યાંત્રિક સફાઈનાં સાધનો પણ વધારે પ્રમાણમાં વેચાતાં નથી. તેઓ ઘરના વડીલોને સાચવે છે તેથી હજી સુધી ભારત સરકારને વરિષ્ઠો માટે સોશિયલ સિક્યોરિટી સ્કીમ શરૂ કરવાની જરૂર પડી નથી. વળી, આ જ કારણસર હૉસ્પિટલોમાં જીરિયાટ્રિક્સ વોર્ડ અર્થાત ઘરડા લોકોના ઈલાજનો વિભાગ વિકાસ પામેલો હોતો નથી. તેઓ જાતે જ રસોઈ બનાવી લેતાં હોવાથી વ્યવસાયી ધોરણે રસોઈકામ કરનારી બીજી મહિલાઓને ઓછા પ્રમાણમાં રોજગાર મળે છે. બજારમાં હાલ જે પ્રમાણમાં તૈયાર ખોરાક મળે છે તેનાથી અનેક ગણો વિકાસ કરવાની સંભાવના છે, પરંતુ ‘ફક્ત ગૃહિણી’ને કારણે તે શક્ય બન્યું નથી. પ્રેમ વગર બનેલા એ ખોરાકને કારણે પરિવારજનોને અપચો થાય ત્યારે સારવાર કરવાની તક ડૉક્ટરોને મળી શકે છે, પરંતુ ઘરનો પ્રેમપૂર્વક રાંધેલો ખોરાક હજી સુધી ઘણા મોટા પ્રમાણમાં મળી રહ્યો હોવાથી પેટની તકલીફોના ડૉક્ટરની પ્રેક્ટિસ ચાલવી જોઈએ તેના કરતાં ઓછી ચાલે છે.
‘ફક્ત ગૃહિણી’ઓનાં શરીર ઘરકામને કારણે કસાયેલાં રહે છે અને તેથી તેમને ડાયાબિટીસ, હાર્ટ એટેક, ઓસ્ટિયોપોરોસિસ વગેરે જેવી બીમારીઓ સામે રક્ષણ મળે છે. એટલું જ નહીં, તેઓ પોતાના પતિને ટિફિન બનાવી આપીને અને ઘરની તમામ જવાબદારીઓ સંભાળી લઈને તેમને એસિડિટીની તકલીફથી બચાવે છે. તેમને કારણે દેશનો આર્થિક વૃદ્ધિદર ઘણો નીચો રહે છે. તેમનું કોઈ કામ દેશના કુલ રાષ્ટ્રીય ઉત્પાદનમાં સ્થાન પામતું નથી. અર્થશાસ્ત્રીઓ તેમના ‘ફક્ત ગૃહિણી’ તરીકેના કાર્યને દેશના કુલ રાષ્ટ્રીય ઉત્પાદનમાં સામેલ કરી શકતા નથી, કારણ કે તે ‘અમૂલ્ય’ છે.
[2] ખાડાખ્યાન – સ્નેહલ ન. મુઝુમદાર
સુંદરીના ગાલ અને નગરીના રાહ પર પડતા ખાડા એ ખોડ કે શાન ? આ પ્રશ્ન ઘણાં વખતથી મારા મનને દાંતરડું બની ખોતરે છે. પાંચેક વર્ષો પહેલાં મુંબઈ હાઈકોર્ટે બધા ખાડા પૂરી દેવાનો આદેશ આપેલો ત્યારે મારું કુમળું હૃદય દ્રવી ઊઠ્યું હતું અને મારગના ખાડા મારગ આપે તો એમાં ખાડો બનીને સમાઈ જાઉં એમ થઈ ગયું હતું.
ખાડા રસ્તાના સૌન્દર્યમાં અભિવૃદ્ધિ કરે છે કે નહીં તેનો આધાર જોનારની સૌંદર્યદષ્ટિ પર છે, પરંતુ સલામતીની દષ્ટિએ તો ખાડા જેવો કોઈ વીમો નથી. ભલભલા બેફામ હાંકેડુઓ ખાડા જોતા કે અનુભવતા ગરીબડી ગાય જેવા બની જાય છે અને એ રીતે મોટા અકસ્માતો થતા અટકે છે. ખાડા માટે અંગ્રેજીમાં pit અને pothole એ બે શબ્દો વપરાય છે. pitમાં કર્તરિભાવ છે, potholeમાં કર્મણિભાવ છે. ખાડો ખોદે તે પડે છે અને ન ખોદનાર પણ પડે છે, પરંતુ જોવાની ખૂબી એ છે કે ખાડો પોતે પડે છે. જેમ બરફનો ભૂતકાળ અને ભવિષ્યકાળ બન્ને પાણી છે તેમ રસ્તાનો ભૂતકાળ અને ભવિષ્યકાળ બન્ને ખાડા છે.
ખાડા સનાતન છે, ખાડા શાશ્વત છે, ખાડા સ્વયંભૂ છે, ખાડા શણગાર છે, ખાડા સુરક્ષાકવચ છે, ખાડા એ જ સત્ય છે. રસ્તો તો ક્યારેક થોડા સમય માટે ખાડાની આજુબાજુ લીલની જેમ ઊગી નીકળે છે અને અવધિ પૂરી થતાં વિખરાઈ જાય છે, જ્યારે ખાડા એ સાતત્યનું સ્થૂળ સ્વરૂપ છે. ખાડા નિત્ય છે, રસ્તો અનિત્ય છે; ખાડા નિશ્ચલ છે, રસ્તો ચંચલ છે. મારું માનવું છે કે આપણે રસ્તાને નહીં, પરંતુ ખાડાઓને નામ આપવા જોઈએ. દેશના અને સ્થાનિક નેતાઓનાં નામ પ્રત્યેક ખાડાને, એનાં કદ, આકાર અને ઊંડાણ પ્રમાણે આપી શકાય. રસ્તાનો તો શો ભરોસો ? આજ આવ્યા ને કાલ જાશે. ખાડા અમર છે.
રાહ ઉભયે, વૃદ્ધિ કરે રૂપની ખાડાથી જ સલામતી
વહનની છે બ્રેક એ સ્પીડની
ખાડા જીવનનો નિચોડ વદતા, લીસી નથી જિંદગી
ખાડાહીન કદી નથી મલકતી, સિદ્ધિ તણી સુંદરી.
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous વિધાતા સાથે એકરાર – અનુ. મોહન દાંડીકર
દાળની તપેલી – કૌશાલી પટેલ Next »
આ પ્રકારનું અન્ય સાહિત્ય:
નવા લેખો ક્યારે ? – તંત્રી
પ્રિય વાચકમિત્રો, આમ તો મેં આપને થોડા સમય અગાઉ જણાવ્યું હતું કે ડૉક્ટરે મને કોમ્પ્યુટરનો સતત ઉપયોગ કરવાની ના પાડી છે. કારણ માત્ર એટલું છે કે દરેક કામ જ્યારે એકલા હાથે કરવાનું હોય ત્યારે બ્રેક જરૂરી છે અને હું હાલમાં આ નિયમનું  બરાબર પાલન કરી રહ્યો છું અને તેનાથી તાજગી પણ અનુભવી રહ્યો છું. થોડું ઘણું નવું વાંચીને બાજુ પર રાખું ... [વાંચો...]
તમારા બાળકના સારથિ બનો, ચોકીદાર નહિ ! – જયકિશન લાઠીગરા
આપણે રોજિંદા વ્યવહારમાં ઘણીવાર એવું સાંભળીએ છીએ કે માતા-પિતા પોતાના બાળકો માટે સારા-સારા સપનાં જુએ છે. જેમ કે મારા બાળકને વાર્ષિક 8-10 લાખનું સેલેરી પૅકેજ મળે, મારું બાળક ડૉક્ટર-ઈજનેર-ડાન્સર-સિંગર કે બિઝનેસમેન બને, હું મારા બાળકને વિદેશ ભણવા કે નોકરી કરવા મોકલું, વગેરે વગેરે... આમ વિચારવામાં જોકે કંઈ ખોટું નથી. આ સપનાં પૂરા કરવા માટે વડીલો બાળકને M.Tech, MBBS, MBA, M.Sc, CA ... [વાંચો...]
માનવતાનું સિંચન – સંકલિત
આરક્ષણ – રવિ પટેલ બે વર્ષ અમેરિકામાં અભ્યાસ માટે રહ્યા બાદ હું ઉનાળુ વેકેશનમાં બે મહિના માટે અમદાવાદની મુલાકાતે આવ્યો હતો. અમેરિકાના અનુભવોથી મારામાં ઘણો મોટો માનસિક બદલાવ આવ્યો હતો. જ્યારે વિમાન અમદાવાદની ધરતીને સ્પર્શ્યું ત્યારે રાત્રિના આઠ વાગ્યા હતા. ભરઉનાળે અમદાવાદમાં પગ મૂકવાનું મારા માટે જરા આકરું થઈ પડ્યું હતું. શરૂઆતના બે અઠવાડિયા તો હું ક્યાંયે બહાર ન નીકળ્યો ... [વાંચો...]
7 પ્રતિભાવો : હળવે હૈયે – સંકલિત
કલ્પેશ ડી. સોની says:
August 19, 2011 at 9:55 am
મોટર જેવા નિર્જીવ પ્રાણીમાં બેઠા હોવા છતાં ખાડાવાળા રસ્તે જઈએ તો આપણને એવો અનુભવ થાય છે, કે જાણે આપણે ઊંટ પર બેઠા છીએ તો ક્યારેક ભેંસ પર સવાર થયા હોઈએ એવું લાગે છે. આમ યંત્રયુગમાં પણ આપણી જીવંત પ્રાણી સાથેની નિસબત ટકી રહે છે.
‘ફક્ત ગૃહિણી ?’ – જીવનના 25% મહત્વ રુપિયાને આપીએ તો બાકીના 75% મહત્વ ગૃહિણીને મળે. શાંત ક્રાંતિ કરી રહી છે એટલે એની નોંધ લેવાતી નથી એટલું જ ! બાકી ગૃહિણીના ખભા પર આખા સમાજની સ્વસ્થતા ટકી છે.
August 19, 2011 at 10:11 am
ભારત ની ગૃહિણી ના ભરોસે જ ભારત ની સભ્યતા, સંસ્કૃતિ અને સ્વસ્થતા ટકી રહી છે.
August 19, 2011 at 10:21 am
હળવી શૈલીની બન્ને કૃતિઓ ખૂબ સુંદર, રસપ્રદ !
December 11, 2011 at 12:28 am
વાહ ! વાહ !
વાતની વાત સાથે લાતની લાતો સાથે રમુજ પણ ખરી!
March 9, 2012 at 12:21 am
લેખ ખુબજ સરસ પન ગ્રુહિનિ નિ કિમત ઘર્ મા થતિજ નથતિ તેથિ ખુબ દુખ થાય
May 19, 2012 at 11:18 am
ખાડા અમર રહો,ખુબ સુન્દર
July 6, 2012 at 10:20 am
One of family friend came to visit my city Nadiad in 2010 during monsoon …by default he came to see health of one of my relative who gave birth to premature baby..so after traveling in city that person replied “now i getting to know why she deliver so early………”
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
ભાઈ એન્ડ બા વીથ ગોડ એટ જી-મેલ ડોટ કોમ – રાહુલ શુક્લ
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
બટુક ઠુંમર: અદભુત, અવર્ણનિય અને અકલ્પનિય. ડો.એટલુ સરળ અને...
Vijay Panchal: Bau Saras… che….
Sheela Patel: Good story
NEELAM GUPTA: આ ને બચ્પન માટૅ લખો.સારી કવિઆ હે.
jigisha dave: Very nice story its really hart...
Darshan: 30/૩/1987 time 21ઃ00 birtha peels ઃ godhara...
Arvind Patel: અંતઃસપુરના. હું જયારે એમ માનુ કે બધું હું જ...
Keyur Patel: પૂરાણૉમા પણ વાર્તા છે જ કે દધિચીએ પોતાના...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.